**Refugiu**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În lumea mea, de gânduri mărginită,

Vorbesc o limbă ce nu e vorbită

De cei mai mulţi din lumea asta largă

Care după himere o viaţă aleargă.

În lumea mea doar sufletul respiră

Şi inima în ritmul ei inspiră

Parfumul şi culoarea din iubire

Iar ochii sunt ferestre în visare.

Aici mi-e bine şi mă-nchid în lumea

Pe care am creat-o fiindcă vremea

Pe care-o simt de câtva timp încoace

Mă-ndreaptă la adăpostul plin de pace.

Din când în când prin ochii cu ferestre

Privesc la frământările terestre,

Iubirea din-năuntru luminează

Şi gândul în speranţă se-ancorează...

Nu poate fi o lume aşa de veche

Sortită să-şi găsească-n rău pereche!

Limba ce trebuie din nou vorbită

Din inimă, cu sufletul rostită,

Este iubirea...dar a fost uitată!

Să învăţăm deci iarăşi alfabetul

Şi să descoperim în noi poetul

Care ne pune în priviri visare,

În suflet şi în inimă iubire,

Pământul să respire fericire!